चौथा कथानक ऐ जे मण्डलीक दी गर-हाजरी च गजनी दे मुगल-पठान हमा करदे न, दुद्धनेरे, गी जोआड़ियै, कपला गवें गी गजनी लेई जन्दे न। बाशलां पैह्‌लें तुसलू गी ते फी परोह्‌ते गी भेजियै मण्डलीक गी अपनी दुर्दशा दा पता भेजदी ऐ तां सिरगला गी डोलै पाइयै मण्डलीक दुद्धनेरै परतोंदा ऐ। ब, नन्दरड़ने दी निहालपा च बागें देरे लाइयै मौज-मस्ती च रुज्झी जन्दा ऐ। इक दिन भैन “गुगड़ी” उसी बोली लांदी ऐ तां मण्डलीक गजनी पर चढ़ाई करदा ऐ, मुगलें दा नास करियै कपला गवें गी छुड़ाई लेई औंदा ऐ।